text: [{"text_idx": "#000003", "text": "Yunivarsitiiwwan gara graa keessatti barattoonni sodaa nageenyaa kan qaban tahuu ibsan"}, {"text_idx": "#000004", "text": "Ajjeechaa sabtii dabre Naannoo Amaara Yunivarsitii Waldiyaa keessatti barattoota Oromoo lama irratti raawwatame hordofuun, Yunivarsitiiwwan naannoo Oromiyaatti argaman gara garaatti, guyyaa kaleessaa irraa kaasee adeemsi baruu fi barsiisuu addaan cituu odeeyfannoon ni addeessa."}, {"text_idx": "#000005", "text": "Haaluma kanaan Yunivarsitii Wallagaatti guyyaa Alhadaa irraa jalqabee humni waraanaa lakkoofsaan hedduu tahe yunivarsiiticha keessatti qubsiifamuu hordofuun, barattoonni sodaa keessa jiraatuu fi barattoonni tokko tokko immoo gara maatii isaanii deemuu, akkasumas sababa godinichi komaandi poostii jalatti argamuuf hiriira nagayaa ba\u2019uu akka hin dandeenye BBC\u2019f himan."}, {"text_idx": "#000006", "text": "Barsiisaan Yuunivarsitiichaatis, komii barattoonni kaasaniif deebiin Yunivarsitii irraa wanta hin kennaminiif sirni baruu fi barsiisuu addaan cituu hime."}, {"text_idx": "#000009", "text": "Magaalota godinaalee Oromiyaa gara garaattis barattoonni manneen barnoota sadarkaa tokkoffaa fi lammaffaa baratan, guyyaa kaleessaa fi har\u2019aa hiriira bahuun dhadannoo \u201cajjeechaan barattoota Oromoo irratti raawwatamu haa dhaabbatu\u201djedhu dhageessisan."}]